《古诗》
清代·周馨桂

陋哉苏季子，刺股学纵横。愚哉朱翁子，富贵戕其生。

昂藏大丈朱，宠辱何容情。皇天生我才，用舍随所令。

处则为龙潜，出则为凤鸣。交游二十载，所得殊少人。

偶有相契者，薄言存其真。亦有强谀墓，弃置不复陈。

颇怪世上人，白眼施贱贫。盖棺亦已朽，谀墓文又珍。

曷不及生前，折节下斯文。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。